Отново дойде време за избори. Навсякъде е облепено с плакати, разнася се мирис на кебапчета, чуват се поп-фолк ритми, а на Иванчо му е възложена задачата да напише програма, която изчислява така очакваните резултати.

Един кандидат се счита за победител, ако е получил **поне 50%** от вота на гласуващите и освен това е получил **строго по-голям** брой гласове от всички останали кандидати. В противен случай победител няма.

**Вход**

От първия ред на файла elections.in се въвеждат брой кандидати N и брой на гласоподавателите М. Следват M реда, всеки от които съдържа по едно число ai – номера на кандидата, за когото е гласувал i-тия гласоподавател.

**Изход**

В изходния файл elections.out отпечатайте номера на победителя от изборите, както и получения процент гласове, закръглен до точно 2 знака след запетаята. Ако такъв няма да се отпечата “No winner” (без кавичките).

**Ограничения**

1 ≤ *N, M* ≤ 100

1 ≤ ai ≤ *N*

**Ограничение за време: 0.5 сек**

**Ограничение за памет: 256 MB**

**Примерни тестове**

|  |  |
| --- | --- |
| **Вход (elections.in)** | **Изход (elections.out)** |
| 2 3  1  1  2 | 1 66.67 |
| 3 3  1  2  3 | No winner |